Menn tilknyttet B-gjengen pågrepet etter skyting – NRK Norge – Oversikt over nyheter fra ulike deler av landet
SKUTT: En mann ble kritisk skadet etter at han ble skutt på Bjørndal i Oslo. Politiet sier at det er naturlig å etterforske om det har sammenheng med skytingen på Lambertseter, der ingen ble skadet. Flere menn er pågrepet, mistenkt for å stå bak skytingen på Lambertseter.
Publisert 13.03.2018, kl. 10.26 Oppdatert 14.03.2018, kl. 17.22
Klokken 00.20 natt til mandag fikk politiet melding om at skudd ble avfyrt på Lambertseter. Ingen ble skadet, men vitner ga en beskrivelse av to biler som forlot stedet.
Kort tid etter stoppet politiet en bil som stemte med beskrivelsen i Oslo sentrum. Der ble tre menn pågrepet med et våpen i bilen, i tillegg til mindre mengder narkotika.
– Min klient erkjenner ikke straffskyld etter siktelsen. Mer enn det vil jeg ikke si nå, sier advokat Jan Christian Kvanvik, som forsvarer sjåføren.
Det ble funnet mindre mengder narkotika i bilen, og sjåføren er også siktet for ruspåvirket kjøring.
Advokat Chamkor Singh Nagra i Advokatfirmaet Hasle sier at heller ikke hans klient erkjenner straffskyld.